ROZHODNUTIE RADY
z 29. októbra 2009,
ktorým sa vymenúva zástupca generálneho tajomníka Rady Európskej únie na obdobie od 1. novembra 2009 do 31. decembra 2009
(2009/792/ES, Euratom)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 207 ods. 2,
so zreteľom na Zmluvu o založení Európskeho spoločenstva pre atómovú energiu, a najmä na jej článok 121 ods. 2,
keďže:
(1)
Funkčné obdobie pána Pierra DE BOISSIEU, zástupcu generálneho tajomníka Rady Európskej únie, skončí 31. októbra 2009 (1).
(2)
Toto funkčné obdobie by sa malo predĺžiť do 31. decembra 2009 alebo do dátumu nadobudnutia platnosti Lisabonskej zmluvy podľa toho, ktorý z týchto dátumov nastane skôr.
(3)
Pripomína sa, že v článku 6 Protokolu o prechodných ustanoveniach, ktorý sa Lisabonskou zmluvou pripojí k Zmluve o Európskej únii, k Zmluve o fungovaní Európskej únie a k Zmluve o založení Európskeho spoločenstva pre atómovú energiu sa ustanovuje, že funkčné obdobie zástupcu generálneho tajomníka Rady skončí nadobudnutím platnosti Lisabonskej zmluvy,
ROZHODLA TAKTO:
Článok 1
Pán Pierre DE BOISSIEU sa týmto vymenúva za zástupcu generálneho tajomníka Rady Európskej únie na obdobie od 1. novembra 2009 do 31. decembra 2009 alebo do dátumu nadobudnutia platnosti Lisabonskej zmluvy podľa toho, ktorý z týchto dátumov nastane skôr.
Článok 2
Toto rozhodnutie oznámi pánovi Pierrovi DE BOISSIEU predseda Rady.
Toto rozhodnutie sa uverejní v Úradnom vestníku Európskej únie.
V Bruseli 29. októbra 2009